Имажинизм

Имажини́зм, од  imago образ — литературный авантгардный пруд в русской поезии 1920-х рокох, представителѣ котрого выголошовали, же образ в поезии важнѣйшый од обсягу и смысла.Т. Ю.

 История 
Имажинизм ся зародив 10. фебруара 1919, коли в Москвѣ група поетох, котру вели Анатолий Мариенгоф, Вадим Шершеневич, Александр Кусиков и Сергей Есенин, рѣшили ся дистанцовати од футуристох и выступили з манифестом имажинистох в часописѣ Советская Страна. Дакотры ведучы члены групы были перед тым футуристами, лем они не вызнавали дѣдичность.Львов-Рогачевский В. Але якраз
така генетична близкость двох прудох была причинов того, же такой в первой декларации имажинистох была атака против их литературных предходникох: «Сконало дѣтвача, голосливый легиньчук десяти рокох од роду (родив ся 1909 – умер 1919). Издох футуризм».Алексей Евстратов Од року 1922 група ся зачала роспадовати. Влѣтѣ 1922 быв створеный Главлит и выдавати книгы имажинистам стало тяжко. 31. августа 1924 Есенин и Грузинов выступили в новинцѣ Правда, выголосивши роспущѣня групы, хоть то была их особна инициатива, не доеднана з иншыма членами. В року 1927 «пролетаризация» културы стала ся официалнов политиков и екзистованя широкого спектра литературных напрямох стало ся неможным.

 Теория 
Теоретичны погляды имажинистох выкладены тыж в книгах Есенина Ключи Марии  (1919, на титулном листѣ — 1920), Шершеневича 2×2=5 (1920), Мариенгофа Буян-остров (1920), Грузинова Имажинизма основное (1921). Выголошовала ся «побѣда образа над смыслом», «ламаня» граматикы, перетворѣня вершох на «каталогы» не звязаных меджи собов образох; култивовало ся нанизованя компликованых метафор, поставленых на нечеканом зближованю оддаленных понять, необычайна, шокуюча, часто непристойна образность. На роздѣл од футуристох, акцентовали свою принципиалну аполитичность; вели богемный способ живота. 

 Практика 
Практика не сходила ся з теориев. В групѣ были поеты зовсѣм иншакы и неподобны. Великый вызнам мала  не лем естетична позиция соратника и одповѣдна ей творча чинность, но и позалитературне справованя, каждоденна комуникация и приятельскы контакты. Имажинизм перебрав од футуризма наклонность ку шкандалным, епатажным выступам и програмным акциям. В числѣ такых акций посписовали стѣны Страстного монастыря богохулныма надписами. Шкандал быв и способом саморекламы. В гонитвѣ за новотов имажинисты в каталог своих образох додавали нецензурны слова, «лали у матерь», як кажуть в народѣ. Через свой
шкандалный, богемный способ живота часто трафили в рукы милиции и беспекы.

Практичны и успѣшны были имажинисты в книговыданю и книготорговли. В розличны рокы мали властны выдательства: Имажинисты, Чихи-Пихи, Сандро. Мали тыж два книжны бовты, в едном продавали Есенин и Мариенгоф, в другом — Шершеневич и Кусиков. Што вецей, властнили кино Лилипут, а тыж славну в Москвѣ имажинистичну каварню Машталня Пегаза (закрыта в 1922).

 Жерела и одказы 
 Львов-Рогачевский В. Имажинизм // Литературная энциклопедия: Словарь литературных терминов: В 2-х т. — М.; Л.: Изд-во Л. Д. Френкель, 1925. Т. 1. А–П. — Стб. 285–288. Одчитане: 05.10.2020 
 Т. Ю.: Имажинизм // Большая российская энциклопедия. Том 11. Москва, 2008, стр. 125 Верзия: 2016. Одчитане: 05.10.2020


 Референции 

Катеґорія:Умелецькы напрямы